Diari Oficial de la Generalitat Valenciana


Sumari del DOGV 6247, del 16-04-2010 (2010/4158)

RESOLUCIÓ de 8 de maig de 2009, de la Direcció General per al Canvi Climàtic, per la qual s'atorga a l'empresa Lurima, SL, l'autorització ambiental integrada per a un abocador de residus no perillosos al terme municipal de Novelda (Alacant).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6247

Data del DOGV
:   16-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4158


Data del document
:   08-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 8 de maig de 2009, de la Direcció General per al Canvi Climàtic, per la qual s'atorga a l'empresa Lurima, SL, l'autorització ambiental integrada per a un abocador de residus no perillosos al terme municipal de Novelda (Alacant). [2010/4158]  
Vistos els documents que consten en l'expedient 243/06 IPPC, instruït a instàncies de l'empresa Lurima, SL, a fi d'obtenir l'autorització ambiental integrada per a un abocador de residus no perillosos, s'emet aquesta resolució de conformitat amb els següents  
Antecedents de fet  
1. Amb data 11 d'abril de 1997 el director general de Desenvolupament Sostenible va dictar una declaració d'impacte ambiental favorable al projecte de construcció i explotació de l'abocador.   
Amb data 2 de setembre de 1997 el Govern valencià va acordar aprovar la declaració d'interés comunitari de l'abocador.  
Amb data 23 de novembre de 1998 l'Ajuntament de Novelda va acordar atorgar la llicencia municipal d'activitat de l'abocador.  
Amb data 16 de febrer de 2000 la directora general de Planificació i Gestió del Medi va dictar una declaració d'impacte ambiental favorable al projecte d'ampliació de l'abocador.  
Mitjançant una resolució de 14 de juny de 1999 de la Direcció General de Qualitat Ambiental es va concedir l'autorització administrativa, amb número de gestor 006/E/RNP/CV, per a la realització de l'activitat d'eliminació tipus D1 (abocament) seguint el projecte tècnic d'abocador controlat de residus no perillosos.   
Posteriorment, mitjançant una resolució de 23 de juliol de 2004 la Direcció General de Qualitat Ambiental va aprovar el Pla de condicionament de l'abocador i va prorrogar l'autorització administrativa atorgada a la mercantil Lurima, SL per a efectuar l'activitat d'eliminació de residus mitjançant la deposició en un abocador de residus no perillosos.  
2. Amb data 22 de desembre de 2006 José Sánchez Méndez, en representació de l'empresa Lurima, SL, amb CIF J45944527, va presentar a la Conselleria de Territori i Habitatge una sol·licitud d'autorització ambiental integrada per a l'abocador de residus no perillosos existent a Novelda (Alacant) que es detalla en l'annex I.  
3. Amb data 6 de febrer de 2007 es va requerir a l'interessat que aportara documentació complementària per a la tramitació de l'expedient, la qual va ser lliurada els dies 2 i 5 d'abril de 2007.  
4. Una vegada admesa a tràmit la sol·licitud amb data 18 d'abril de 2007, la Conselleria va remetre la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
5. Amb data 23 d'abril de 2007 el Servei de Protecció de l'Ambient Atmosfèric va emetre un informe favorable en relació amb la contaminació acústica.   
6. Amb data 4 de juny de 2007 l'interessat va sol·licitar a l'Ajuntament de Novelda l'emissió de l'informe de compatibilitat urbanística.  
7. Amb data 27 de juliol de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de Prevenció de la Contaminació i Qualitat Ambiental, i es va publicar l'anunci corresponent en el Diari Oficial de la Comunitat Valenciana (núm. 5565).  
Durant el període d'informació pública no es van presentar al·legacions al projecte, ni en la Conselleria de Medi Ambient, Aigua, Urbanisme i Habitatge ni a l'Ajuntament de Novelda, i així consta en l'expedient el certificat de la informació pública.  
8. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
9. Amb data 3 de setembre el Servei de Residus Urbans va emetre un informe sobre la idoneïtat de l'informe preliminar de situació del sòl.  
10. Amb data 15 de novembre de 2007 l'interessat va sol·licitar l'ampliació dels tipus de residus que s'han d'eliminar a l'abocador.  
11. Amb data 20 de desembre de 2007 es va requerir a l'interessat que aportara la documentació complementària per a la tramitació de l'expedient.  
12. Amb data 8 de gener de 2008 la Confederació Hidrogràfica del Xúquer va emetre un informe pel qual es requeria l'aportació de documentació complementària per a acreditar suficientment la inexistència d'abocament al domini públic hidràulic. I amb data 12 de febrer de 2008 es va requerir a l'interessat que aportara la documentació esmentada.  
13. Amb data 28 de febrer de 2008 l'interessat va aportar la documentació complementària requerida, i se'n va remetre una còpia a la Confederació Hidrogràfica del Xúquer amb data 14 de març de 2008.  
14. Amb data 4 de març de 2008 el Servei de Protecció de l'Ambient Atmosfèric va emetre un informe sobre la contaminació atmosfèrica.  
15. Amb data 25 de març de 2008 l'Ajuntament de Novelda va emetre l'informe de compatibilitat urbanística.  
16. Amb data 7 d'abril de 2008 el Servei de Residus Urbans va emetre un informe en relació amb la planificació vigent en matèria de residus i els residus admissibles a l'abocador.  
17. Amb data 15 d'abril de 2008 el Servei de Residus Industrials va emetre un informe relatiu a la proposta de resolució i els residus admissibles a l'abocador.  
18. Amb data 28 d'abril de 2008 mitjançant una resolució del director general es va acordar l'ampliació del termini de resolució i notificació del procediment d'autorització ambiental integrada fins a la finalització del termini legalment previst per a l'evacuació de l'informe de l'organisme de conca.  
19. Amb data 6 de maig de 2008 la Confederació Hidrogràfica del Xúquer va emetre un informe pel qual amb data 13 de juny de 2008 es va requerir a l'interessat que aportara la documentació complementària.  
20. Els dies 4 i 7 de juliol de 2008 l'interessat va aportar la documentació complementària requerida, i se'n va remetre una còpia a la Confederació Hidrogràfica del Xúquer amb data 7 de juliol de 2008.  
21. Amb data 28 de juliol de 2008 es va fer el tràmit d'audiència a l'interessat, sense que s'hi presentaren al·legacions.  
22. Amb data 29 de juliol de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 243/06 IPPC de sol·licitud d'autorització ambiental integrada, promoguda per Lurima, SL, i en condiciona l'autorització al compliment dels requisits establits per la Confederació Hidrogràfica del Xúquer.  
23. Amb data 2 d'octubre de 2008 l'interessat va aportar documentació relativa a l'ampliació dels tipus de residus que s'han d'eliminar a l'abocador, en resposta a l'informe del Servei de Residus Urbans de 7 d'abril de 2008.  
24. Amb data 9 de setembre de 2008 la Confederació Hidrogràfica del Xúquer va emetre un informe mitjançant el qual, amb data 5 de novembre de 2008, es va requerir a l'interessat que aportara documentació complementària, la qual es va lliurar amb data 19 de novembre de 2008.  
25. Amb data 17 de novembre de 2008 el Servei de Residus Urbans va emetre un informe relatiu a la sol·licitud d'ampliació de tipus de residus, i l'interessat va aportar documentació complementària amb data 12 de gener de 2009. Respecte a aquesta documentació, els dies 26 de gener de 2009 i 24 de febrer de 2009 el Servei de Residus Urbans va emetre nous informes relatius a la sol·licitud d'ampliació de tipus de residus.  
26. Amb data 20 de febrer de 2009 la Confederació Hidrogràfica del Xúquer va emetre un informe favorable amb una sèrie de condicions que s'han d'incorporar en l'autorització ambiental integrada.  
27. Amb data 6 de març de 2009 es va fer un nou tràmit d'audiència a l'interessat, i s'hi van presentar al·legacions el 24 de març de 2009, les quals no han sigut acceptades.  
Als fets anteriors són aplicables els següents  
Fonaments de dret  
1. D'acord amb l'article 6 de la Llei 2/2006, de 5 de maig, de Prevenció de la Contaminació i Qualitat Ambiental, per la qual es desplega en l'àmbit de la Comunitat Valenciana la Llei 16/2002, de Prevenció i Control Integrats de la Contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'annex I de la Llei 2/2006, en l'epígraf 5.4. «Abocadors de qualsevol tipus de residus que reben més de 10 tones per dia o que tinguen una capacitat de més de 25.000 tones, excloent-ne els abocadors de residus inerts».  
2. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de Prevenció i Control Integrats de la Contaminació, desplegada pel Reial Decret 509/2007, i el capítol III del títol I de la Llei 2/2006, de 5 de maig, de Prevenció de la Contaminació i Qualitat Ambiental, desplegada pel Decret 127/2006, de 15 de setembre, del Consell.  
3. El Reial decret 1481/2001, de 27 de desembre, pel qual es regula l'eliminació de residus mitjançant la deposició en abocador, estableix el marc jurídic i tècnic de les activitats d'eliminació esmentades.  
D'altra banda, els articles 9 i 10 del Reial Decret 1481/2001 estableixen, respectivament, les condicions d'atorgament i el contingut de les autoritzacions d'abocadors.  
4. La Decisió del Consell de 19 de desembre de 2002 estableix els criteris i els procediments d'admissió de residus als abocadors, d'acord amb l'article 16 i amb l'annex II de la Directiva 1999/31/CE, com també la classificació dels abocadors.  
5. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
En vista d'aquests antecedents, a proposta de la cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer  
Concedir a Lurima, SL l'autorització ambiental integrada per a l'abocador de residus no perillosos de classe B3 existent, ubicat al paratge Alts de Verdú del terme municipal de Novelda (Alacant), relativa al projecte bàsic d'autorització ambiental integrada, de data 21 de desembre de 2006, subscrit per Ignacio Carrillo Miquel, la qual queda inscrita en el Registre d'Instal·lacions de la Comunitat Valenciana amb el número 387-09/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus d'emissió canalitzada a l'atmosfera de les instal·lacions són els següents:  
  
Els valors límit d'emissió que s'han de complir en els focus canalitzats són els següents:   
  
Per a tots els focus, les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15%.  
El contingut d'hidrocarburs halogenats (AOX) en el biogàs ha de ser inferior a 150 mg/m³ per a prevenir la formació de dioxines.  
En el termini màxim de 12 mesos s'ha d'executar la solució tècnica de tractament del gas generat a la cel·la 1 de l'abocador, d'acord amb l'apartat 4 de l'annex I del Reial Decret 1481/2001. Qualsevol solució diferent de la combustió en torxa o aprofitament energètic l'haurà de justificar una entitat col·laboradora en matèria de qualitat ambiental en funció de la generació i composició de gas de l'abocador.  
Per a la resta de fases d'explotació, una vegada s'haja arribat a les cotes màximes d'abocament de residus i s'hagen assegurat les condicions d'anaerobiosi en la massa de residus, de manera que no hi haja risc d'explosió, cal connectar les xemeneies de desgasificació al sistema de tractament.  
1.2. Emissions difuses  
Respecte a les emissions de gasos de l'abocador, mentre no estiguen connectades a la torxa, se n'ha de controlar l'acumulació i l'emissió mitjançant les xemeneies de desgasificació, i comprovar periòdicament l'eficàcia del sistema d'extracció de gasos.  
Per al cas de les emissions no canalitzades la canalització de les quals no siga viable, els nivells d'immissió de compostos orgànics volàtils no han de sobrepassar la trentena part dels límits ambientals d'exposició professional per als agents químics publicats més recentment per l'Institut Nacional de Seguretat i Higiene en el Treball.  
Respecte a l'emissió de partícules no canalitzades, s'han de seguir els valors límit que estableix el punt 3 de la disposició addicional primera del Decret 127/2006 del Consell, i la seua correcció d'errades de 10 d'octubre de 2006. S'ha de complir l'apartat 5 de l'annex I del Reial Decret 1481/2001.  
1.3. Programa de control i vigilància d'emissions atmosfèriques  
a) Condicions generals:  
Anualment s'ha de fer un control ambiental que garantisca l'adequació de les instal·lacions i l'activitat als requeriments legals aplicables i, específicament, als valors límit d'emissió que fixa l'autorització ambiental integrada. El control ambiental l'han de fer empreses inscrites en el Registre d'Entitats Col·laboradores en Matèria de Qualitat Ambiental, d'acord amb el Decret 229/2004.   
b) Condicions relatives a l'emissió de biogàs de l'abocador:  
Pel que fa a les emissions potencials de gas i pressió atmosfèrica, en almenys un punt de cada cel·la representatiu de cada secció de l'abocador i referit principalment al contingut de matèria orgànica en el residu, s'han de determinar (abans de la combustió) trimestralment les emissions potencials de:  
  
Així mateix, una vegada que entre en funcionament la torxa, s'han de fer controls del biogàs amb una freqüència trimestral de:  
- Control de la concentració de AOX en el biogàs.  
- Partícules, NOx, SO2, CO i els paràmetres associats: cabal, humitat, temperatura i percentatge d'oxigen.  
- HCl, HF, H2S i COV.   
- Control de temps de funcionament de la torxa de biogàs.  
A més a més, cal complir les prescripcions següents:  
Les unitats de combustió han de disposar d'un sistema d'ignició automàtica i alarma, i s'ha d'arribar a una temperatura de com a mínim 850 ºC durant dos segons. S'ha de disposar d'un sistema de control continu o periòdic del contingut de O2 i de CH4 per a detectar mescles explosives i poder actuar amb antelació.  
La torxa ha de disposar d'un cabalímetre de rang variable i registre continu com a sistema de control, a fi de saber en tot moment els cabals de gasos que s'envien a la torxa i per a determinar que es compleixen les condicions que s'hi imposen.  
Els punts de mostratge en els focus han de complir els requisits de l'Ordre, de 18 d'octubre de 1976, sobre prevenció i correcció de la contaminació industrial de l'atmosfera.  
2. Olors  
Respecte a l'emanació d'olors de la instal·lació, d'acord amb la norma UNE-EN 13749, els nivells d'olor no han d'excedir les 5 ouE (unitat d'olor europea) a les zones residencials d'afecció, considerant el percentil 98 de les mitjanes horàries al llarg d'un any.  
Amb una freqüència màxima anual, en el cas que es detecten molèsties per olors en sòl urbà residencial pròxim, cal presentar un estudi olfactomètric realitzat per una entitat col·laboradora en matèria de qualitat ambiental, en el qual es determine, mitjançant la tècnica de l'olfactometria dinàmica, els nivells d'olor a l'entorn immediat de les instal·lacions.  
En el cas que se superen els nivells d'olor, l'empresa ha de presentar un projecte que preveja mesures correctores addicionals per a minimitzar la generació de compostos olorosos. Abans de l'execució d'aquest projecte, s'ha de disposar de l'aprovació de la Direcció General per al Canvi Climàtic.  
3. Emissions sonores  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
En aquest sentit, una entitat col·laboradora en matèria de qualitat ambiental per al camp de la contaminació acústica ha de fer una auditoria acústica en l'entorn immediat de la parcel·la de l'activitat almenys cada cinc anys, d'acord amb l'article 37 d'aquesta llei.   
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
4. Abocaments  
La instal·lació no requereix autorització d'abocament de l'organisme de conca per la inexistència d'abocaments al domini públic hidràulic, segons l'article 10.4 del reglament aprovat pel Reial Decret 509/2007.   
Per tant, es recorda que, d'acord amb l'article 100 del text refós de la Llei d'Aigües (Reial Decret Legislatiu 1/2001, de 20 de juliol), està prohibit, amb caràcter general, l'abocament directe o indirecte d'aigües, lixiviats i de productes residuals susceptibles de contaminar les aigües continentals o qualsevol altre element del domini públic hidràulic, llevat que es tinga l'autorització administrativa prèvia, i s'incoarà, si escau, un expedient sancionador per infracció tipificada en la lletra f de l'article 116.3 de l'esmentada llei, i ha de complir les prescripcions següents:  
1. Anualment, juntament amb la memòria anual i la declaració E-PRTR, s'ha d'aportar davant l'òrgan competent per a l'atorgament de l'autorització ambiental integrada una declaració de les incidències detectades, com també totes les factures de retirada o justificants acreditatius de la retirada de les aigües residuals que s'hagen emmagatzemat en una bassa o depòsit impermeable per al tractament posterior per un gestor autoritzat, de manera que aquestes concorden amb el volum generat, com també el contracte amb un gestor autoritzat. En el cas que hi haja gestió externa dels lixiviats, s'haurà de presentar l'autorització d'abocament directe a l'EDAR per a aquest volum i les factures acreditatives de retirada.  
2. En el moment que concloguen les obres d'impermeabilització tant de la nova bassa de lixiviats com la de pluvials, ha de presentar davant l'òrgan competent per a l'atorgament de l'autorització ambiental integrada el certificat d'impermeabilitat i estanquitat d'aquestes basses, firmat pel tècnic competent i visat pel col·legi oficial corresponent.  
3. El titular de l'activitat ha de portar el manteniment adequat de les basses o depòsits d'acumulació de les aigües residuals de manera que en quede assegurada la impermeabilitat i l'estanquitat al llarg del temps.  
4. La línia o línies d'aigua de l'activitat susceptibles de generar abocaments d'aigües residuals no han de disposar de cap sistema de desguàs capaç de generar un abocament continu o discontinu, ni directe ni indirecte, al domini públic hidràulic.  
5. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
6. D'acord amb el que disposen l'article 30 i la disposició final primera de la Llei 16/2002, de Prevenció i Control Integrats de la Contaminació, el marc competencial establit amb aquesta autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
4.1. Lixiviats  
Està prohibit l'abocament de lixiviats de l'abocador. Els lixiviats generats s'han de captar en les basses de lixiviats de l'abocador per a gestionar-los externament mitjançant l'entrega a un gestor de residus autoritzat.  
S'ha de reduir al màxim la quantitat de lixiviats generats amb la reducció de la superfície del vas d'abocament i residus exposats a l'aigua de pluja, i amb l'evaporació màxima tant en les basses de lixiviats com per la recirculació a l'abocador.  
La recirculació de lixiviats s'ha d'efectuar de forma uniforme per tota la superfície de l'abocador en explotació, de manera que la humitat s'incorpore uniformement a la massa de residus a fi de promoure la màxima degradació de matèria orgànica i l'estabilització i consolidació de la compactació de l'abocador.  
En les èpoques de l'any en què la generació de lixiviats siga superior a l'evaporació, com també quan es duguen a terme tasques de manteniment de les basses, s'han de retirar mitjançant l'entrega a un gestor de residus autoritzat, i caldrà aportar la documentació acreditativa de les entregues.  
Els llots generats en les basses de lixiviats s'han d'entregar a un gestor autoritzat o s'han d'eliminar al mateix abocador, una vegada que el seu contingut d'humitat siga inferior al 75% i es complisquen els criteris d'admissió de la Decisió del Consell 2003/33/CE.  
Com a mesura de seguretat davant possibles abocaments accidentals, la tercera bassa de lixiviats ha de disposar d'una solució tècnica que permeta tallar el fluix de lixiviats des de la xarxa de drenatge a la bassa de lixiviat com a mesura provisional, sempre que no es veja compromesa en cap moment l'estabilitat de l'abocador, i de tal manera que les basses d'acumulació tinguen una capacitat de com a mínim el volum equivalent a tres dies de treball.  
S'ha de fer el control i la vigilància de lixiviats que estableix l'apartat de residus, mitjançant el control de la seua composició i dels volums produïts. S'ha d'incloure el balanç hídric mensual que en justifique la gestió, i aportar, amb la memòria anual i la declaració E-PRTR, la documentació justificativa d'aquesta gestió.  
S'ha d'efectuar el manteniment i el control periòdics de tota la xarxa de recollida de lixiviats, i assegurar la impermeabilitat de les canalitzacions i les basses de lixiviats, a fi d'assegurar-ne el funcionament correcte i l'accessibilitat per al mostratge en tot moment. La bassa de lixiviats s'ha de mantenir sempre per sota de la meitat de la seua capacitat. S'ha de comprovar que no es produeix acumulació de lixiviats al fons de l'abocador.  
S'ha de fer un autocontrol mensual del volum de lixiviats produït i un control trimestral a través d'una ECMQA de la seua composició en cada punt de descàrrega de lixiviat. Els paràmetres que cal determinar en lixiviats han de ser almenys els següents:  
- pH  
- Conductivitat elèctrica  
- Sòlids en suspensió  
- As, Ba, B, Cd, Cr total, Cr VI, Cu, Hg, Mo, Ni, Pb, Sb, Se, Zn  
- Índex de fenols  
- Clorurs, fluorurs i sulfats  
- Nitrogen total  
- Fòsfor total  
- Oli mineral (C10-C40) o hidrocarburs  
- Carboni orgànic total (COT)  
- Demanda biològica d'oxigen (DBO5)  
- Demanda química d'oxigen (DQO)  
- Assaig d'ecotoxicitat  
Els resultats dels controls efectuats en lixiviats s'han d'aportar en la memòria anual de l'activitat.  
4.2. Aigües superficials  
Mitjançant la xarxa de desviació d'aigües pluvials s'han d'interceptar les aigües superficials de manera que s'evite que arriben a l'interior de l'abocador i entren en contacte amb els residus, conduint-les a la bassa de pluvials.  
S'ha de portar un adequat manteniment i control de la xarxa de desviació d'aigües superficials, i evitar l'acumulació de qualsevol tipus de material que dificulten la correcta evacuació d'aquestes aigües i el rebliment de les cunetes perimetrals, de manera que s'assegure el correcte flux de desviació i intercepció de pluvials.  
Les aigües pluvials, sempre que no s'hagen contaminat, s'han d'utilitzar per a la reducció de les emissions de partícules sòlides a l'abocador, mitjançant el reg de camins interiors i les zones de control i admissió. En el cas que les aigües pluvials siguen objecte de contaminació, s'han de destinar a un gestor autoritzat extern.   
Els llots generats en la bassa de pluvials s'han d'entregar a un gestor autoritzat o s'han d'eliminar al mateix abocador, una vegada que el seu contingut d'humitat siga inferior al 70% i es complisquen els criteris d'admissió de la Decisió del Consell 2003/33/CE.  
En la bassa de pluvials s'ha de fer un control de la composició de les aigües superficials a través d'una ECMQA, segons el Decret 229/2004, i s'han de determinar trimestralment els paràmetres següents:   
- pH  
- Conductivitat elèctrica  
- Sòlids en suspensió  
- As, Ba, B, Cd, Cr total, Cr VI, Cu, Hg, Mo, Ni, Pb, Sb, Se, Zn  
- Índex de fenols  
- Clorurs, fluorurs i sulfats  
- Nitrogen total  
- Fòsfor total  
- Oli mineral (C10-C40) o hidrocarburs  
- Carboni orgànic total (COT)  
- Demanda química d'oxigen (DQO)  
Les dades del control de les aigües superficials s'han de remetre anualment a aquest organisme en la memòria anual de l'activitat.  
4.3. Aigües sanitàries  
Les aigües residuals sanitàries s'han de destinar al depòsit d'emmagatzematge d'aigües residuals sanitàries estanc i impermeable que substitueix l'anterior.   
Les aigües residuals obtingudes en el buidatge del depòsit s'han d'entregar a un gestor de residus autoritzat extern a la instal·lació, i la documentació acreditativa de les entregues s'ha d'aportar amb la memòria anual i la declaració E-PRTR.  
5. Protecció del sòl i de les aigües subterrànies  
Totes les cel·les de l'abocador disposen de la impermeabilització que exigeix el Reial Decret 1481/2001, de 27 de desembre, d'eliminació de residus a abocador. Per al control i la vigilància de la qualitat d'aigües subterrànies es disposa d'una xarxa de cinc punts de control.  
En el termini de tres mesos, el nombre de piezòmetres s'ha d'ampliar fins a un total de cinc, sistema que ha d'incloure un punt de control, fora de l'àmbit d'influència del vas de l'abocador, aigües amunt de la direcció del flux de l'aigua subterrània, i quatre aigües avall.  
En els piezòmetres, s'ha de fer mensualment l'autocontrol de pH i conductivitat, i semestralment l'autocontrol del nivell de les aigües subterrànies (referit al nivell del mar).  
Així mateix, amb una freqüència trimestral, en la xarxa de piezòmetres s'ha de fer el control dels paràmetres següents a través d'una ECMQA, segons el Decret 229/2004:  
- pH  
- Conductivitat elèctrica  
- Sòlids en suspensió  
- As, Ba, B, Cd, Cr total, Cr VI, Cu, Hg, Mo, Ni, Pb, Sb, Se, Zn  
- Índex de fenols  
- Clorurs, fluorurs i sulfats   
- Nitrogen total  
- Fòsfor total  
- Oli mineral (C10-C40) o hidrocarburs  
- Carboni orgànic total (COT)  
- Demanda química d'oxigen (DQO)  
Els resultats del control de les aigües subterrànies s'han de remetre anualment a la Confederació Hidrogràfica del Xúquer, i també a aquest organisme, inclosos en la memòria anual de l'activitat.  
En el cas que posteriorment es registren canvis significatius en la qualitat de les aigües subterrànies, s'ha de notificar a aquesta Direcció General a fi de determinar el nivell d'intervenció que cal realitzar.  
L'informe preliminar del sòl presentat compleix l'abast i el contingut mínim requerit, els apartats del qual estan reflectits en l'annex II del Reial Decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.   
Tot això, sense perjudici que posteriorment es puguen requerir al titular de l'activitat informes complementaris o periòdics més detallats, tal com preveuen els punts 3 i 4 (ampliació i clausura de l'activitat) de l'esmentat reial decret.  
A més, el titular de l'activitat està obligat a complir el que disposa el punt 5 de l'article 3 del Reial Decret 9/2005, en el cas que a l'emplaçament anara a exercir-se una activitat diferent de l'actual o canviara l'ús del sòl, i també el que estableix l'article 8 del mateix reial decret, referit a la publicitat registral.  
Està prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es poden fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits que estableixen la Llei 10/1998, de 21 d'abril, de Residus; la Llei 10/2000, de 12 de desembre, de Residus de la Comunitat Valenciana; el Reial Decret 1481/2001, de 27 de desembre, pel qual es regula l'eliminació de residus mitjançant la deposició a l'abocador, i el Reial Decret 833/1988, de 20 de juliol, sobre el reglament per a l'execució de la Llei 20/1986, modificat pel Reial Decret 952/1997.  
6.1. Gestió de residus  
S'autoritza l'operació d'eliminació de residus mitjançant deposició (operació d'eliminació tipus D5: abocament en llocs especialment dissenyats) a l'abocador per a residus no perillosos tipus B3, segons la classificació establida en l'annex B de la Decisió del Consell 2003/33/CE, ubicat al paratge Alts de Verdú, s/n, amb centre en el punt de coordenades UTM X(30)=692.875, Y(30)=4.255.700, i una capacitat d'eliminació mitjana de 250.000 tones anuals i capacitat restant de 2.881.894 metres cúbics, segons el projecte bàsic, amb una capacitat inicial de 3.675.655 metres cúbics.   
Es mantenen les inscripcions en el Registre General de Gestors Autoritzats de Residus de la Comunitat Valenciana.  
Els residus admissibles a l'abocador són els següents tipus de residus no perillosos, d'acord amb la definició de l'article 2.a del Reial Decret 1481/2001 i d'acord amb la Llista Europea de Residus aprovada per l'Ordre MAM/304/2002, de 8 de febrer, i correcció de 12 de març:  
010101 Residus de l'extracció de minerals metàl·lics  
010102 Residus de l'extracció de minerals no metàl·lics  
010308 Residus de pols i arena diferents dels esmentats en el codi 010 03 07  
010309 Llots rojos de la producció d'alúmina diferents dels esmentats en el codi 01 03 07  
010408 Residus de grava i roques triturades diferents dels esmentats en el codi 01 04 07  
010409 Residus d'arena i argiles  
010410 Residus de pols i arena diferents dels esmentats en el codi 01 04 07  
010411 Residus de la transformació de potassa i sal gemma diferents dels esmentats en el codi 01 04 07  
010413 Residus del tallament i la serrada de pedra diferents dels esmentats en el codi 01 04 07  
010504 Llots i residus de perforacions que contenen aigua dolça  
010507 Llots i residus de perforacions que contenen sals de bari diferents dels esmentats en els codis 01 05 05 i 01 05 06  
010508 Llots i altres residus de perforacions que contenen clorurs diferents dels esmentats en els codis 01 05 05 i 01 05 06  
020705 Llots del tractament in situ d'efluents  
030101 Residus d'escorça i suro  
030105 Serradures, borumballa, retalls, fusta, taulers de partícules i xapes diferents dels esmentats en el codi 03 01 04  
030301 Residus d'escorça i fusta  
030302 Llots de lleixius verds (procedents de la recuperació de lleixius de cocció)  
030305 Llots de destintatge procedents del reciclatge de paper  
030307 Deixalles, separades mecànicament, de pasta elaborada a partir de residus de paper i cartó  
030308 Residus procedents de la classificació de paper i cartó destinats al reciclatge  
030309 Residus de llots calcaris  
030310 Deixalles de fibres i llots de fibres, de materials de càrrega i d'estucat, obtingudes per separació mecànica  
030311 Llots del tractament in situ d'efluents diferents dels especificats en el codi 03 03 10  
040101 Carnasses i serratges d'encalcinament  
040102 Residus d'encalcinament  
040106 Llots, en particular els procedents del tractament in situ d'efluents, que contenen crom  
040107 Llots, en particular els procedents del tractament in situ d'efluents, que no contenen crom  
040108 Residus de l'adob de pell (làmines blaves, flocs, retalls, pols) que contenen crom  
040109 Residus de confecció i acabament  
040209 Residus de materials compostos (tèxtils impregnats, elastòmers, plastòmers)  
040210 Matèria orgànica de productes naturals (per exemple greix, cera)  
040215 Residus de l'acabament diferents dels especificats en el codi 04 02 14  
040217 Colorants i pigments diferents dels esmentats en el codi 04 02 16  
040220 Llots del tractament in situ d'efluents diferents dels esmentats en el codi 04 02 19  
040221 Residus de fibres tèxtils no processades  
040222 Residus de fibres tèxtils processades  
050110 Llots del tractament in situ d'efluents diferents dels esmentats en el codi 05 01 09  
050113 Llots procedents de l'aigua d'alimentació de calderes  
050116 Residus que contenen sofre procedents de la dessulfuració del petroli  
050117 Betums  
060314 Sals sòlides i solucions diferents de les esmentades en els codis 06 03 11 i 06 03 13  
060316 Òxids metàl·lics diferents dels esmentats en el codi 06 03 15  
060503 Llots del tractament in situ d'efluents diferents dels esmentats en el codi 06 05 02  
070212 Llots del tractament in situ d'efluents diferents dels especificats en el codi 07 02 11  
070213 Residus de plàstic  
070215 Residus procedents d'additius diferents dels especificats en el codi 07 02 14  
070217 Residus que contenen silicones diferents de les esmentades en el codi 07 02 16  
070312 Llots del tractament in situ d'efluents diferents dels especificats en el codi 07 03 11  
070612 Llots del tractament in situ d'efluents diferents dels especificats en el codi 07 06 11  
080112 Residus de pintura i vernís diferents dels especificats en el codi 08 01 11  
080114 Llots de pintura i vernís diferents dels especificats en el codi 08 01 13  
080118 Residus del decapatge o l'eliminació de pintura i vernís diferents dels especificats en el codi 08 01 17  
080201 Residus d'arenes de revestiment  
080202 Llots aquosos que contenen materials ceràmics  
080307 Llots aquosos que contenen tinta  
080313 Residus de tintes diferents dels especificats en el codi 08 03 12  
080315 Llots de tinta diferents dels especificats en el codi 08 03 14  
080318 Residus de tòner d'impressió diferents dels especificats en el codi 08 03 17  
080410 Residus d'adhesius i segellants diferents dels especificats en el codi 08 04 09  
080412 Llots d'adhesius i segellants diferents dels especificats en el codi 08 04 11  
080414 Llots aquosos que contenen adhesius o segellants diferents dels especificats en el codi 08 04 13  
090107 Pel·lícules i paper fotogràfic que contenen plata o compostos de plata  
090108 Pel·lícules i paper fotogràfic que no contenen plata ni compostos de plata  
090110 Càmeres d'un sol ús sense piles ni acumuladors  
090112 Càmeres d'un sol ús amb piles o acumuladors diferents de les especificades en el codi 090111  
100201 Residus del tractament d'escòries  
100202 Escòries no tractades  
100208 Residus sòlids del tractament de gasos diferents dels especificats en el codi 10 02 07  
100210 Escata de laminatge  
100212 Residus del tractament de l'aigua de refrigeració diferents dels especificats en el codi 100211  
100214 Llots i tortons de filtració del tractament de gasos diferents dels especificats en el codi 100213  
100215 Altres llots i tortons de filtració  
100302 Fragments d'ànodes  
100305 Residus d'alúmina  
100316 Espumes diferents de les especificades en el codi 10 03 15  
100318 Residus que contenen carboni procedents de la fabricació d'ànodes diferents dels especificats en el codi 10 03 17  
100320 Partícules, procedents dels efluents gasosos, diferents de les especificades en el codi 10 03 19  
100322 Altres partícules i pols (inclosa la pols de mòlta) diferents de les especificades en el codi 10 03 21  
100324 Residus sòlids del tractament de gasos diferents dels especificats en el codi 10 03 23  
100326 Llots i tortons de filtració del tractament de gasos diferents dels especificats en el codi 10 03 25  
100328 Residus del tractament de l'aigua de refrigeració diferents dels especificats en el codi 10 03 27  
100330 Residus del tractament d'escòries salines i garbelladures negres diferents dels especificats en el codi 10 03 29  
100410 Residus del tractament de l'aigua de refrigeració diferents dels especificats en el codi 100409  
100501 Escòries de la producció primària i secundària  
100504 Altres partícules i pólvores  
100509 Residus del tractament de l'aigua de refrigeració diferents dels especificats en el codi 10 05 08  
100511 Garbelladures i espumes diferents de les especificades en el codi 10 05 10  
100601 Escòries de la producció primària i secundària  
100602 Garbelladures i espumes de la producció primària i secundària  
100604 Altres partícules i pólvores  
100610 Residus del tractament de l'aigua de refrigeració diferents dels especificats en el codi 10 06 09  
100701 Escòries de la producció primària i secundària  
100702 Garbelladures i espumes de la producció primària i secundària  
100703 Residus sòlids del tractament de gasos  
100704 Altres partícules i pólvores  
100705 Llots i tortons de filtració del tractament de gasos  
100708 Residus del tractament de l'aigua de refrigeració diferents dels especificats en el codi 10 07 07  
100804 Partícules i pólvores  
100809 Altres escòries  
100811 Garbelladures i espumes diferents de les especificades en el codi 10 08 10  
100813 Residus que contenen carboni procedents de la fabricació d'ànodes diferents dels especificats en el codi 10 08 12  
100814 Fragments d'ànodes  
100816 Partícules procedents dels efluents gasosos diferents de les especificades en el codi 10 08 15  
100818 Llots i tortons de filtració del tractament de gasos diferents dels especificats en el codi 10 08 17  
100820 Residus del tractament de l'aigua de refrigeració diferents dels especificats en el codi 10 08 19  
100903 Escòries de forn  
100906 Mascles i motles de fosa sense colada diferents dels especificats en el codi 10 09 05  
100908 Mascles i motles de fosa amb colada diferents dels especificats en el codi 10 09 07  
100910 Partícules procedents dels efluents gasosos diferents de les especificades en el codi 10 09 09  
100912 Altres partícules diferents de les especificades en el codi 10 09 11  
100914 Lligants residuals diferents dels especificats en el codi 10 09 13  
100916 Residus d'agents indicadors de fissuració diferents dels especificats en el codi 10 09 15  
101003 Escòries de forn  
101006 Mascles i motles de fosa sense colada diferents dels especificats en el codi 10 10 05  
101008 Mascles i motles de fosa amb colada diferents dels especificats en el codi 10 10 07  
101010 Partícules procedents dels efluents gasosos diferents de les especificades en el codi 10 10 09  
101012 Altres partícules diferents de les especificades en el codi 10 10 11  
101014 Lligants residuals diferents dels especificats en el codi 10 10 13  
101016 Residus d'agents indicadors de fissuració diferents dels especificats en el codi 10 10 15  
101103 Residus de materials de fibra de vidre  
101105 Partícules i pols  
101110 Residus de la preparació de mescles abans del procés de cocció diferents dels especificats en el codi 10 11 09  
101112 Residus de vidre diferents dels especificats en el codi 10 11 11  
101114 Llots procedents del poliment i esmerilament del vidre diferents dels especificats en el codi 10 11 13  
101116 Residus sòlids del tractament de gasos de combustió diferents dels especificats en el codi 10 11 15  
101118 Llots i tortons de filtració del tractament de gasos diferents dels especificats en el codi 10 11 17  
101120 Residus sòlids del tractament in situ d'efluents diferents dels especificats en el codi 10 11 19  
101201 Residus de la preparació de mescles abans del procés de cocció  
101203 Partícules i pols  
101205 Llots i tortons de filtració del tractament de gasos  
101206 Motles rebutjats  
101208 Residus de ceràmica, rajoles, teules i materials de construcció (després del procés de cocció)  
101210 Residus sòlids del tractament de gases diferents dels especificats en el codi 10 12 09  
101212 Residus de vidriat diferents dels especificats en el codi 10 12 11  
101213 Llots del tractament in situ d'efluents  
101301 Residus de la preparació de mescles abans del procés de cocció  
101304 Residus de calcinació i hidratació de la calç  
101306 Partícules i pols (excepte els codis 10 13 12 i 10 13 13)  
101307 Llots i tortons de filtració del tractament de gasos  
101310 Residus de la fabricació de fibrociment diferents dels especificats en el codi 10 13 09  
101311 Residus de materials compostos a base de ciment diferents dels especificats en els codis 10 13 09 i 10 13 10  
101313 Residus sòlids del tractament de gasos diferents dels especificats en el codi 10 13 12  
101314 Residus de formigó i llots de formigó  
120101 Llimadures i llimalla de metalls ferris  
120102 Pols i partícules de metalls ferris  
120103 Llimadures i llimalla de metalls no ferris  
120104 Pols i partícules de metalls no ferris  
120105 Llimalla i rebaves de plàstic  
120113 Residus de soldadura  
120115 Llots de mecanització diferents dels especificats en el codi 12 01 14  
120117 Residus de granallatge o adollament diferents dels especificats en el codi 12 01 16  
120121 Moles i materials d'esmerilament usats diferents dels especificats en el codi 12 01 20  
150101 Envasos de paper i cartó  
150102 Envasos de plàstic  
150105 Envasos compostos  
150106 Envasos mesclats  
150107 Envasos de vidre  
150109 Envasos tèxtils  
150203 Absorbents, materials de filtració, draps de neteja i roba protectora diferents dels especificats en el codi 15 02 02  
160112 Sabates de fre diferents de les especificades en el codi 16 01 11  
160119 Plàstic  
160120 Vidre   
160122 Components no especificats en cap altra categoria  
160214 Equips en desús diferents dels especificats en els codis 16 02 09 a 16 02 13  
160216 Components retirats d'equips en desús diferents dels especificats en el codi 160215  
160304 Residus inorgànics diferents dels especificats en el codi 16 03 03  
160306 Residus orgànics diferents dels especificats en el codi 16 03 05  
161102 Revestiments i refractaris a base de carboni, procedents de processos metal·lúrgics, diferents dels especificats en el codi 16 11 01  
161104 Altres revestiments i refractaris procedents de processos metal·lúrgics diferents dels especificats en el codi 16 11 03  
161106 Revestiments i refractaris procedents de processos no metal·lúrgics diferents dels especificats en el codi 16 11 05  
170101 Formigó  
170102 Rajoles  
170103 Teules i materials ceràmics  
170107 Mescles de formigó, rajoles, teules i materials ceràmics diferents de les especificades en el codi 17 01 06  
170201 Fusta  
170202 Vidre  
170203 Plàstic  
170302 Mescles bituminoses diferents de les especificades en el codi 17 03 01  
170401 Coure, bronze, llautó  
170402 Alumini  
170403 Plom  
170404 Zinc  
170405 Ferro i acer  
170406 Estany  
170407 Metalls mesclats  
170411 Cables diferents dels especificats en el codi 17 04 10  
170504 Terra i pedres diferents de les especificades en el codi 17 05 03  
170506 Llots de drenatge diferents dels especificats en el codi 17 05 05  
170508 Balast de vies fèrries diferent de l'especificat en el codi 17 05 07  
170604 Materials d'aïllament diferents dels especificats en els codis 17 06 01 i 17 06 03  
170802 Materials de construcció a base de guix diferents dels especificats en el codi 17 08 01  
170904 Residus mesclats de construcció i demolició diferents dels especificats en els codis 17 09 01, 17 09 02 i 17 09 03  
180104 Residus, la recollida i l'eliminació dels quals no és objecte de requisits especials per a prevenir infeccions (per exemple, embenatges, buidats de guix, roba blanca, roba d'un sol ús, bolquers)  
180203 Residus, la recollida i l'eliminació dels quals no és objecte de requisits especials per a prevenir infeccions  
190801 Residus de desbast  
190802 Residus de desarenatge  
190805 Llots del tractament d'aigües residuals urbanes  
190812 Llots procedents del tractament biològic d'aigües residuals industrials diferents dels especificats en el codi 19 08 11  
190814 Llots procedents d'altres tractaments d'aigües residuals industrials diferents dels especificats en el codi 19 08 13  
190901 Residus sòlids de la filtració primària i desbast  
190902 Llots de la clarificació de l'aigua  
190903 Llots de descarbonatació  
190904 Carbó actiu usat  
190905 Resines intercanviadores d'ions saturades o usades  
190906 Solucions i llots de la regeneració d'intercanviadors d'ions  
191002 Residus no ferris  
191004 Fraccions lleugeres de fragmentació (fluff-light) i pols diferents de les especificades en el codi 19 10 03   
191006 Altres fraccions diferent de les especificades en el codi 19 10 05  
191204 Plàstic i cautxú  
191207 Fusta diferent de l'especificada en el codi 19 12 06  
191208 Tèxtils  
191209 Minerals (per exemple, arena, pedres)  
191212 Altres residus (incloses mescles de materials) procedents del tractament mecànic de residus diferents dels especificats en el codi 19 12 11 (exclosos tots els procedents de qualsevol tractament de residus urbans).  
191302 Residus sòlids de la recuperació de sòls diferents dels especificats en el codi 191301  
191304 Llots de la recuperació de sòls diferents dels especificats en el codi 19 13 03  
191306 Llots de la recuperació d'aigües subterrànies diferents dels especificats en el codi 191305  
200110 Roba  
200111 Teixits  
200128 Pintures, tintes, adhesius i resines diferents dels especificats en el codi 20 01 27  
200130 Detergents diferents dels especificats en el codi 20 01 29  
200136 Equips elèctrics i electrònics en desús diferents dels especificats en el codi 20 01 21, 20 01 23 i 20 01 35  
200138 Fusta diferent de l'especificada en el codi 20 01 37  
200139 Plàstics  
200141 Residus de l'escurada de xemeneies  
200201 Residus biodegradables (de parcs i jardins)  
200202 Terra i pedres  
200203 Altres residus no biodegradables  
200303 Residus de neteja viària  
200307 Residus voluminosos  
El procediment d'admissió de residus a l'abocador ha de complir el que disposen els articles 5, 6 i 12 del Reial Decret 1481/2001 i la Decisió del Consell 2003/33/CE, per la qual s'estableixen els criteris i procediments d'admissió de residus als abocadors, d'acord amb l'article 16 i amb l'annex II de la Directiva 1999/31/CEE:  
1. Només es poden depositar a l'abocador residus no perillosos que hagen sigut objecte de tractament previ, excepte aquells residus el tractament dels quals no contribuïsca a reduir les quantitats de residus que s'han d'eliminar o els riscos per a la salut humana o el medi ambient, d'acord amb l'article 6.1 del Reial Decret 1481/2001. En tot cas, s'han complir els objectius de reducció de matèria orgànica biodegradable que estableix l'article 5.2. del Reial Decret 1481/2001.  
2. L'eliminació de residus s'ha de limitar a aquells residus o fraccions residuals no susceptibles de valorització d'acord amb les millors tècniques disponibles, de conformitat amb l'article 18 de la Llei 10/2000, de 12 de desembre, de Residus de la Comunitat Valenciana.  
3. No s'admeten residus líquids. Els llots orgànics no podran superar un contingut d'humitat del 75% per al seu abocament. Els llots inorgànics no podran superar un contingut d'humitat del 70% per al seu abocament. El pH dels residus que s'han d'eliminar no podrà ser inferior a 2 ni superior a 12,5.  
4. L'eliminació de residus voluminosos s'ha de fer després d'un tractament que incloga almenys el seu desballestament o trituració, i la recuperació de materials reciclables.  
6.1.1. Control en l'eliminació de residus  
1. A l'entrada de la instal·lació s'ha d'afixar un cartell en el qual ha de constar la classificació de l'abocador, la identificació del titular i l'explotador, l'horari de treball, la informació de contacte i el número d'inscripció en el Registre d'Instal·lacions de la Comunitat Valenciana.  
2. S'ha d'efectuar la cobertura diària dels residus abocats, de manera que la superfície de residus sense cobrir no supere en cap moment la superfície màxima del front diari de treball.  
3. Prèviament a l'explotació de cadascuna de les fases restants, s'ha de presentar a la Direcció General per al Canvi Climàtic la documentació següent:  
- Plànols d'execució de les obres de construcció, incloent-hi cubicació.  
- Certificats finals d'obra que acrediten el compliment de l'annex I del Reial Decret 1481/2001.   
- Controls de qualitat de la impermeabilització amb argiles del vas d'abocament, incloent-hi almenys assaig triaxial de permeabilitat en laboratori i controls de compactació Proctor i gruix en obra. S'han d'aportar també els controls de qualitat de la làmina impermeable, i certificar la impermeabilitat i estanquitat.  
4. Per a cada nova fase executada s'ha de determinar l'import de la fiança o depòsit que s'ha d'aportar com a garantia del manteniment, vigilància i control postclausura de la instal·lació autoritzada. Una vegada aportada la fiança o depòsit, i d'acord amb el resultat de la comprovació a les instal·lacions, s'ha de certificar el vas d'abocament per a iniciar l'eliminació de residus en la nova fase.  
5. Els procediments de control i vigilància s'han de fer d'acord amb el que s'especifica en l'annex III del Reial Decret 1481/2001. La presa de mostres i les anàlisis les han de fer empreses inscrites en el Registre d'Entitats Col·laboradores en Matèria de Qualitat Ambiental, d'acord amb el Decret 229/2004. A més dels controls relatius a gasos, lixiviats, aigües superficials i subterrànies establits, s'han de fer els controls següents:  
5.a. Dades meteorològiques: els paràmetres que s'indiquen en el punt 2 de l'annex III del Reial Decret 1481/2001 s'han d'obtenir a la mateixa instal·lació o a l'estació meteorològica més pròxima.  
5.b. Control topogràfic: anualment s'ha de fer un alçament a fi d'obtenir les dades d'estructura i composició de l'abocador relatives a la superfície i el volum ocupat pels residus, la densitat aparent, els mètodes de deposició, el temps i la durada de la deposició, el càlcul de la capacitat i la vida útil restant de les cel·les d'explotació i de la totalitat de l'abocador.  
Aquest alçament s'ha de representar mitjançant planta i perfil de l'abocador, i ha d'incloure la referència al fons del vas, a l'any anterior d'activitat i a les cotes màximes d'abocament. Així mateix, s'ha de determinar el comportament d'assentament del nivell del vas d'abocament i s'ha de certificar anualment l'estabilitat de l'abocador.   
6. Clausura i manteniment postclausura:  
6.a. En el termini de 12 mesos s'ha de segellar, restaurar i tractar el gas de la fase 1 de l'abocador, amb les prescripcions següents:  
6.a.1. En tota la superfície de la fase 1 i les zones de la resta de l'abocador que hagen arribat a la cota de rebliment, s'ha d'aplicar una impermeabilització superficial consistent en una capa mineral de 50 centímetres de gruix i una permeabilitat inferior a 10-9 m/s, o una solució tècnica d'impermeabilització equivalent que no augmente de manera significativa la cota final de l'abocador.  
6.a.2. S'han de corregir els talussos finals de manera que el talús complet final no supere un pendent de 3H:1V en la fase 1.   
6.a.3. Sobre la impermeabilització superficial de cada fase de l'abocador s'ha de disposar una capa de drenatge de 20 centímetres de gruix que evite l'acumulació d'aigües pluvials sobre l'abocador. S'ha d'utilitzar preferentment material drenant (graves) procedent del reciclatge de residus de construcció i demolició.  
6.a.4. Sobre la capa de drenatge s'ha de disposar una coberta final de terra apta per al desenvolupament vegetal d'un metre de gruix. Aquesta coberta no s'ha d'aplicar sobre les zones de la fase 1 o qualsevol altra fase en què es vaja a produir abocament de residus per l'avanç de les fases adjacents.  
6.a.5. Sobre la coberta de terra s'han de sembrar espècies autòctones adaptades a les condicions de l'emplaçament, que asseguren la fixació del sòl i la integració paisatgística de l'abocador.  
  
\* \* \* \* \* \* \* \* \* \* \* \*  
  
6.a.6. D'acord amb el que s'ha especificat en l'apartat d'emissions canalitzades, s'ha d'adoptar la solució tècnica de tractament de les emissions de biogàs de la fase 1 de l'abocador, d'acord amb l'apartat 4 de l'annex I del Reial Decret 1481/2001. Qualsevol alternativa de gestió del biogàs diferent de la combustió o aprofitament energètic ha de ser justificada per l'entitat col·laboradora en matèria de qualitat ambiental.   
6.b. Les operacions de segellament i clausura de les fases restants de l'abocador s'han d'iniciar quan els residus abocats arriben a la cota màxima prevista, que correspon al camí superior d'accés, que va des de la cota 369,19 als 340,07 metres.  
6.c. L'acceptació de la clausura s'ha de fer mitjançant l'aportació del certificat final d'obra i inspecció in situ per part dels tècnics d'aquesta Direcció General. Després de fer la inspecció final per a l'aprovació de la clausura, l'autoritat competent ha de determinar si la periodicitat del procediment de control i vigilància s'ha de modificar respecte al que estableix l'autorització. A més a més, cal efectuar el manteniment de les espècies vegetals cultivades a fi d'assegurar la restauració de la zona.  
7. S'ha de portar un registre documental amb les quantitats i les característiques dels residus depositats, indicant-ne l'origen, la codificació LER d'acord amb la Llista europea de residus (Ordre MAM/304/2002), resultat del procediment d'admissió, la data d'entrega, el productor i el recollidor. Aquesta documentació ha d'estar a disposició de les administracions públiques competents que la requerisquen.  
8. S'ha de presentar una memòria anual de l'activitat a la Direcció General per al Canvi Climàtic abans de l'1 de març de l'any següent al de l'activitat, que incloga un registre documental dels residus eliminats a la instal·lació i el resultat del programa de control i vigilància. El format de la memòria anual de l'abocador de residus no perillosos està disponible en .  
9. La gestió de l'abocador estarà sota la responsabilitat de Rafael Sanchis López, titulat com a enginyer tècnic d'obres públiques, i l'empresa es compromet a la formació professional i tècnica del personal durant la vida útil de l'abocador.  
6.2. Producció de residus  
S'autoritza la producció dels residus perillosos següents generats en les tasques de manteniment de la maquinària emprada a la instal·lació:  
En l'àmbit de la producció de residus, s'ha inscrit el centre de referència com a productor dels residus perillosos indicats anteriorment, d'acord amb la legislació sectorial vigent en matèria de residus.  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la instal·lació.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat s'ha de gestionar com a residu perillós o no perillós, segons la seua naturalesa.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, com també el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
Cada quatre anys s'ha d'elaborar un pla de prevenció i reducció de residus, que s'ha de presentar a la Direcció General per al Canvi Climàtic.  
Així mateix, s'ha de formalitzar la declaració anual de productor de residus perillosos i no perillosos, inclosa en la declaració E-PRTR, que s'ha de remetre a la Direcció General per al Canvi Climàtic abans de l'1 de març de cada any. En aquesta declaració s'ha d'especificar l'origen i la quantitat dels residus produïts, la destinació donada a cadascun i la relació dels que s'hi troben emmagatzemats temporalment, com també les incidències rellevants que s'hagen pogut produir, dins de l'any objecte de la declaració.  
7. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'ha de comunicar immediatament aquesta situació a l'Ajuntament i a la Direcció General per al Canvi Climàtic i, si escau, al Centre de Coordinació d'Emergències 112.  
Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
- Les causes de l'incident.  
- L'hora en què es va produir i la duració.  
- Les característiques de l'emissió o abocament.  
- Les mesures correctores adoptades.  
- L'hora i la forma en què es va comunicar el succés.   
En relació amb el possible dany ambiental ocasionat per l'activitat, cal aplicar la Llei 26/2007, de 23 d'octubre, de responsabilitat ambiental, i el seu reglament, aprovat pel Reial Decret 2090/2008, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14858: 2004.  
Així mateix, quan es determine el cessament definitiu d'alguna de les unitats, cal desmantellar, segellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions establides en les declaracions d'impacte ambiental d'11 d'abril de 1997 i 16 de febrer de 2000.  
9. Altres condicions  
Cal ajustar-se al que disposa el Reial Decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de l'esmentada llei.  
L'abocador i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
10. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial Decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
Qualsevol modificació i ampliació de la capacitat de tractament de les instal·lacions o de la configuració i explotació de l'abocador ha de ser notificada a aquesta Direcció General, i aportar la documentació justificativa per a la seua aprovació, d'acord amb l'article 42 de la Llei 2/2006, de Prevenció de la Contaminació i Qualitat Ambiental.  
Tercer  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.   
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Quart  
En el termini de tres mesos, el titular de la instal·lació ha de presentar a la Direcció General per al Canvi Climàtic la documentació següent:   
- Certificat visat del tècnic director de l'execució del projecte, en el qual s'ha d'acreditar que les instal·lacions i l'activitat s'ajusten al projecte presentat i autoritzat, a l'annex I del Reial Decret 1481/2001 i a la resta de documentació tècnica presentada.  
- Ha de remetre, perquè el verifique la Confederació Hidrogràfica del Xúquer, el certificat d'impermeabilitat i estanquitat del depòsit impermeable per a emmagatzematge de les aigües residuals sanitàries, firmat pel tècnic competent i visat pel col·legi oficial corresponent.  
- Ha de remetre, perquè el verifique la Confederació Hidrogràfica del Xúquer, el certificat d'impermeabilitat i estanquitat dels vasos actualment en actiu o ja clausurats, firmat pel tècnic competent i visat pel col·legi oficial corresponent. Respecte dels vasos projectats, ha de remetre l'esmentat certificat quan les obres dels vasos estiguen concloses.  
- Ha de remetre, perquè el verifique la Confederació Hidrogràfica del Xúquer, els plànols on consten totes les modificacions respecte a les fases proposades en el projecte, tant les executades com les projectades.  
- Certificat d'execució de l'ampliació de la xarxa de piezòmetres establida en l'apartat de protecció del sòl i aigües subterrànies, incloent-hi les seues característiques constructives, la profunditat i la documentació següent:  
- Plànol i coordenades UTM d'ubicació dels piezòmetres.  
- Estudi en el qual es justifique que la ubicació de punts de control proposada pel titular permetrà detectar qualsevol possible afecció a les aigües subterrànies causada per l'abocador.  
- Còpies compulsades dels documents d'acceptació en vigor dels residus perillosos generats, emesos per un gestor degudament autoritzat, a nom del titular d'aquesta autorització ambiental integrada com a productor dels residus.  
Cinqué  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. Aquesta comprovació s'ha de fer en els termes que estableix l'article 68 del Decret 127/2006 del Consell, en el termini de tres mesos, per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Sisé  
L'Administració deixarà sense efecte aquesta resolució en el moment que observe qualsevol incompliment de les condicions imposades, amb audiència prèvia de l'interessat.  
Seté  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la conselleria competent en medi ambient qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Huité  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 8 de maig de 2009.- El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
La instal·lació consisteix en un abocador de residus no perillosos, ubicat al paratge Alts de Verdú del terme municipal de Novelda (Alacant), en la referència cadastral 15109I995079507045QX (polígon 1, parcel·la 20 del cadastre de rústica), amb centre en el punt de coordenades UTM X(30) = 692.875, Y(30) = 4.255.700.  
L'abocador, que s'ubica en una antiga mina d'extracció d'argiles de 8,71 ha, va iniciar en 1999 l'abocament de residus no perillosos de procedència industrial, tant d'indústries del municipi i comarques pròximes, com d'indústries d'altres províncies.  
El projecte d'explotació de l'abocador preveu un total de set fases, i s'han executat totalment les fases 1 i 2. Actualment està en explotació la fase 3, amb una capacitat restant de 282.608 metres cúbics (dades de referència a desembre de 2007). La fase 1 i les fases 2 i 3 disposen de bassa de lixiviats aèria. Està en construcció la tercera bassa de lixiviats que albergarà els lixiviats de la totalitat de les restants fases d'explotació de l'abocador, com també la construcció d'una bassa de pluvials que capte la xarxa de desviació de pluvials de què disposa l'abocador.  
Respecte a la fase 1, ja reblida, es va a segellar, restaurar i tractar el biogàs. Totes les fases de l'abocador estan construïdes d'acord amb el que exigeix el Reial Decret 1481/2001, pel qual es regula l'eliminació mitjançant la deposició en abocador; compten amb una capacitat d'eliminació de 250.000 tones anuals i una capacitat inicial de 3.675.655 metres cúbics, i la capacitat restant és de 2.881.894 metres cúbics, d'acord amb el que s'indica en el projecte bàsic.   
Mitjançant els procediments de control i vigilància, l'abocador disposa d'una xarxa de seguiment de la composició de lixiviats, aigües subterrànies i gasos generats, com també un control topogràfic anual.   
Una vegada finalitzada l'activitat de l'abocador, s'ha de segellar i clausurar, com també tractar el biogàs generat i fer el manteniment postclausura que estableix el Reial Decret 1481/2001.